李培，字少春，山东济南府滨州利津县灶籍。明朝政治人物、进士出身。少颖异不群，爲文下笔立就。中山东乡试第三名，万历十七年（1589年）登己丑科进士，授浙江秀水县知县，在任九年，利兴弊革，以卓异着称，邑人于通衢立石诵之，至今百年犹存。随擢云南道御史，刚果有爲，多所建明，尝一疏弹劾二十余人，皆当路权贵，直声震天下。后出巡真定，墨吏闻风竟解绶去。复转应天府巡按，丁艰旋里卒。